CELEX: C2007/056/10
Language: da
Date: 2007-03-10 00:00:00
Title: Sag C-313/05: Domstolens dom (Første Afdeling) af 18. januar 2007 — Maciej Brzeziński mod Dyrektor Izby Celnej w Warszawie (anmodning om præjudiciel afgørelse fra Wojewódzki Sąd Administracyjny w Warszawie (Polen)) (Interne afgifter — afgifter på biler — punktafgift — brugte køretøjer — import)

10.3.2007   
            
            
               DA
            
            
               Den Europæiske Unions Tidende
            
            
               C 56/6
            
         Domstolens dom (Første Afdeling) af 18. januar 2007 — Maciej Brzeziński mod Dyrektor Izby Celnej w Warszawie (anmodning om præjudiciel afgørelse fra Wojewódzki Sąd Administracyjny w Warszawie (Polen))
   (Sag C-313/05) (1)
   
   (Interne afgifter - afgifter på biler - punktafgift - brugte køretøjer - import)
   (2007/C 56/10)
   Processprog: polsk
   Den forelæggende ret
   Wojewódzki Sąd Administracyjny w Warszawie
   Parter i hovedsagen
   
      Sagsøger: Maciej Brzeziński
   
      Sagsøgt: Dyrektor Izby Celnej w Warszawie
   Sagens genstand
   Anmodning om præjudiciel afgørelse — Wojewódzki Sąd Administracyjny, Warszawa — fortolkning af EF-traktatens artikel 25, 28 og 90, og af artikel 3, stk. 3, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (EFT L 76, s. 1) — national afgift pålagt køretøjer ved deres første indregistrering på medlemsstatens område og beregnet på grundlag af køretøjets alder — erhvervelse inden for Fællesskabet af brugt køretøj — forpligtelse til at deklarere køretøjet inden for fem dage efter erhvervelsen
   Konklusion
   
               1)
            
            
               En punktafgift som den, der er indført i Polen ved lov af 23. januar 2004 om punktafgifter, som ikke pålægges personbiler som følge af, at de passerer grænsen, udgør hverken told på indførslen eller en afgift med tilsvarende virkning i henhold til artikel 25 EF.
            
         
               2)
            
            
               Artikel 90, stk. 1, EF skal fortolkes således, at den er til hinder for en punktafgift, for så vidt som den afgiftssats, der pålægges brugte køretøjer, der er mere to går gamle, og som er købt i en anden medlemsstat end den, der indførte afgiften, overstiger det restbeløb af afgiften, som indgår i markedsværdien for tilsvarende køretøjer, der tidligere er blevet indregistreret i den medlemsstat, som indførte punktafgiften. Det tilkommer den forelæggende ret at undersøge, om den i hovedsagen omhandlede lovgivning og navnlig artikel 7 i bekendtgørelse af 22. april 2004 om nedsættelse af punktafgiftssatserne har en sådan virkning.
            
         
               3)
            
            
               Artikel 28 EF finder ikke anvendelse på en forenklet deklaration som den, der er omhandlet i artikel 81, stk. 1, nr. 1, i lov af 23. januar 2004 om punktafgifter, og artikel 3, stk. 3, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed er ikke til hinder for en sådan deklaration, når den omhandlede lovgivning kan fortolkes således, at deklarationen skal indgives ved erhvervelse af retten til at disponere over personbilen som ejer, og senest ved indregistrering af bilen i Polen i henhold til færdselsbestemmelserne.
            
         
      (1)  EUT C 281 af 12.11.2005.